stanford-oval/wikipedia huggingface dataset:
המלחמה הביזנטית-ונציאנית (1296–1302)
היסטוריה

בשנת 1296 הרסו התושבים הגנואזים המקומיים של קונסטנטינופול את הרובע הוונציאני והרגו אזרחים ונציאנים רבים. למרות האמנה הביזנטית-ונציאנית משנת 1285, הקיסר הביזנטי אנדרוניקוס השני פלאיולוגוס הראה מיד תמיכה בבעלי בריתו הגנואזים על ידי מעצר הניצולים הוונציאנים מהטבח, כולל הביילו הוונציאני, מרקו במבו.
ונציה איימה במלחמה עם האימפריה הביזנטית, ודרשה פיצויים על העלבון שספגו. ביולי 1296, הצי הוונציאני, בפיקודו של רוג'יירו מורוסיני מאלאבראנקה, הסתער על הבוספורוס. במהלך המערכה, נתפסו נכסים גנואים שונים בים התיכון ובים השחור, כולל העיר פוקאה. גם המושבה הגנואזית של גלאטה, מעבר לקרן הזהב מהבירה הביזנטית, נשרפה. הקיסר, לעומת זאת, העדיף באותה נקודה להימנע ממלחמה.
מלחמה גלויה בין ונציה לביזנטים החלה רק לאחר קרב קורזולה וסיום המלחמה עם ג'נובה בהסכם מילאנו משנת 1299, מה שהותיר את ונציה חופשית להמשיך במלחמתה נגד היוונים. הצי הוונציאני, מתוגבר על ידי פריבטירים, החל לכבוש איים ביזנטיים שונים בים האגאי, שרבים מהם נכבשו רק על ידי הביזנטים מלורדים לטיניים כעשרים שנה קודם לכן.
מאפריל 1301 נשלחו שגרירים ביזנטיים לוונציה כדי לנהל משא ומתן על שלום, אך ללא הצלחה. ביולי 1302, צי ונציאני עם עשרים ושמונה גליאות הגיע לפני קונסטנטינופול עצמה, וערך מפגן כוח: לנגד עיניהם של תושבי הבירה הביזנטית, האדמירל בלטו ג'וסטיניאן הלקה את אוכלוסיית האי פרינקיפוס, כולל פליטים מאסיה הקטנה שברחו מההתקדמות הטורקית לשם, שהוונציאנים שבו בשבי.
זה גרם לממשלה הביזנטית להציע הסכם שלום, שנחתם ב-4 באוקטובר 1302. על פי תנאיו, הוונציאנים החזירו את רוב כיבושיהם, אך שמרו על האיים קיאה, סנטוריני, סריפוס ואמורגוס, שנשמרו על ידי הפריבטירים שכבשו אותם. הביזנטים הסכימו גם לשלם לוונציאנים על ההפסדים שנגרמו להם במהלך הטבח של תושבים ונציאנים ב-1296.
לאחר מכן

כישלונם של הביזנטים להילחם באיום הוונציאני הדגים את הבעיה בפירוק הצי של אנדרוניקוס. האיים בים האגאי הפכו במהרה למטרות קלות עבור פריבטירים שאפתניים. אנדרוניקוס ינסה מאוחר יותר להקים מחדש את הצי, אך ללא הועיל. הפרק האחרון של עליונות הצי הביזנטי הגיע לסיומו.
הערות שוליים

↑  Bartusis, Mark C. (1992). The late Byzantine army : arms and society, 1204-1453. Philadelphia: University of Pennsylvania Press. ISBN 0-8122-3179-1. OCLC 25872397.
↑  Angelov, Dimiter (2007). Imperial ideology and political thought in Byzantium (1204-1330). Cambridge, UK: Cambridge University Press. ISBN 0-521-85703-1. OCLC 65207063.
המצור על תבאי

המצור על תבאי היה מצור שהטיל אלכסנדר הגדול על הפוליס המורדת תבאי בראשית שלטונו.
רקע

באוקטובר 336 לפני הספירה המלך המוקדוני פיליפוס השני נרצח ובנו אלכסנדר הגדול עלה לשלטון במקומו. כמו במקרים אחרים של החלפת שלטון כשטיבו של המנהיג החדש טרם ידוע, החלו מרידות ברחבי הממלכה בהנהגת דמוסתנס. את המרד בתבאי דיכא אלכסנדר מוקדון על ידי כך שהגיע עם צבאו אל מול שערי העיר.
באותה עת החלו שבטים ברברים לפשוט על גבולה הצפוני של ממלכתו. מוקדון, לאחר שחיסל את כל הטוענים האפשריים לכתר, יצא לחסל את איום השבטים. בשנת 335 לפני הספירה הפיצו הפרסים, בראשות דריווש השלישי, שמועות אודות "מותו" של אלכסנדר בקרבות עם הברברים בצפון בעזרתו של דמוסתנס איש אתונה וסיעתו. דמוסתנס הצליח להכניס לסוד המרד גם את תבאי, נוסף על עירו. מטרת הפרסים הייתה לגרום לאלכסנדר לסגת מתוכניותיו לגבי אסיה הקטנה על ידי העסקתו במרד. כדי להבטיח את עוצמת המרד שלחו הפרסים כסף ונשק למורדים.
בשטחה של תבאי, בבירתה קדמיאה, ישב חיל מצב מוקדוני אותו ניסתה תבאי לגרש. כשהגיע צבאו של אלכסנדר הגדול והציע לתבאי שלום סירבו התבאים, ככל הנראה כיוון שלא ידעו שהידיעה אודות מותו של אלכסנדר אינה נכונה. התבאים נלחמו כנגד חיל המצב שישב בבירתם וכן כנגד הצבא שבא להכניעם אך הפסידו. העיר תבאי עצמה נבזזה על ידי תושבי בויאוטיה ופוקים שראו בכך הזדמנות לסגור חשבון. תושביה של תבאי שנתפסו חיים נמכרו לעבדות. חייליו של אלכסנדר פיקחו על הביזה כדי לוודא שביתו של המשורר פינדארוס יישאר שלם.
לאחר נפילת תבאי

בהמשך המרד תבע מוקדון מאתונה להסגיר לידיו את דמוסתנס אולם בהתבסס על הצבעת העם סירבה אתונה לבקשתו והוא חזר בו כדי לשמור על שלום פנימי.
| מלחמותיו של אלכסנדר הגדול |
| --- | --- | --- |
| אזורים גאוגרפיים | חבל הבלקן • אסיה הקטנה • סוריה-ארץ ישראל-מצרים • מסופוטמיה • פרסיס • באקטריה • סוגדיאנה • תת-היבשת ההודית • גרוסיה | האימפריה של אלכסנדר הגדולאלכסנדר הגדול |
| קרבות וכיבושים | * המערכה הבלקנית של אלכסנדר הגדול: המצור על תבאי כיבוש האימפריה הפרסית על ידי אלכסנדר הגדול: קרב גרניקוס • המצור על מילטוס • המצור על הליקרנסוס • קרב איסוס • המצור על צור • המצור על עזה • קרב גאוגמלה • קרב השערים הפרסיים    כיבושי אלכסנדר הגדול באסיה התיכונה: המצור על הסלע הסוגדיאני  הפלישה להודו: קרב הידספס • המצור על עיר המאלים | האימפריה של אלכסנדר הגדולאלכסנדר הגדול |
| נושאים בביוגרפיה של אלכסנדר | אלכסנדר הגדול באגדות היהודיות • אלכסנדר הגדול באגדות הפרסיות • אופיו של אלכסנדר הגדול | האימפריה של אלכסנדר הגדולאלכסנדר הגדול |
| אישים בולטים שפעלו בתקופת חייו של אלכסנדר | אישים בולטים שפעלו בתקופת חייו של אלכסנדר | האימפריה של אלכסנדר הגדולאלכסנדר הגדול |
| יוונים ומוקדונים | פיליפוס השני • אולימפיאס • אריסטו • הפאיסטיון • פרמניון • פילוטאס • פרדיקס • תלמי הראשון • סלאוקוס הראשון • ליסימכוס • אנטיגונוס מונופתלמוס • אנטיפטרוס • קליטוס השחור • ניקנור • פוליפרכון • •אלקטס •מלאגרוס • פאיתון • קרטרוס • בלקרוס • אגיס השלישי | האימפריה של אלכסנדר הגדולאלכסנדר הגדול |
| פרסים ושכירי חרבם, הודים ואחרים | דריווש השלישי • ממנון • בסוס • פורוס • ארטבזוס • פרנבזוס • אריוברזנס • מזאוס • אאוטופרדטס • ספיטמנס • אוקסיארטס • ארסמס | האימפריה של אלכסנדר הגדולאלכסנדר הגדול |
ערך זה הוא קצרמרבנושא מצורים. אתם מוזמנים לתרום לוויקיפדיה ו.
הדרבי של מוסקבה

ערך זה עוסק ביריבות הכדורגל של מוסקבה. אם התכוונתם ליריבות הכדורסל שבין צסק"א לחימקי, ראו .
25 באוגוסט 2018: שחקני ספרטק — דינמו.
הדרבי של מוסקבה (ברוסית: Футбольные московское дерби, מילולית: דרבי הכדורגל של מוסקבה) הוא משחק הדרבי בין קבוצות הכדורגל של העיר מוסקבה והוא הדרבי העירוני הגדול ברוסיה.
היסטוריה

משחקי דרבי נערכו לראשונה במוסקבה בתחילת המאה ה-20 כבר בשנת 1906 כאשר 500 איש צפו במשחק בין מועדון הספורט הבריטי ומועדון שיריאייב שהסתיים בתוצאה 8:1 למועדון הבריטי. בהמשך נערכו משחקים לא רשמיים בין מועדוני העיר במסגרת גביע פולד 1909 בו השתתפו המועדונים המוסקבאים סוקול, אוניון, מורוזובצי ומועדון הספורט הבריטי שגבר על כל יריבותיו והוכתר לאלוף העיר הלא רשמי. לאחר מכן נערכה ליגת הכדורגל המוסקבאית ומאז הקמת ליגת העל הסובייטית בכדורגל בשנת 1936 מועדוני הכדורגל של מוסקבה התמודדו ביניהם במסגרת אליפות המדינה ובהמשך גם בגביע הסובייטי בכדורגל.
מאז 1991 מועדוני מוסקבה נפגשים ביניהם במסגרת ליגת העל הרוסית בכדורגל והגביע הרוסי בכדורגל ולעיר מוסקבה יש את מירב הנציגות בליגה הבכירה (5 קבוצות בליגת העל, נכון לעונת 2022/2023).
מועדוני הכדורגל של מוסקבה

| ליגה | מועדונים | מועדונים |
| --- | --- | --- |
ליגת העל הרוסית (5 קבוצות): דינמו, לוקומוטיב, ספרטק, צסק"א, טורפדו
הליגה הראשונה (2 קבוצות): רודינה, ולס
| הליגה השנייה (6 קבוצות) | מערב: צ'רטנובו, דינמו-2, טורפדו-2, רודינה-2, רודינה-M | מרכז: סטרוגינו |
הקבוצות הגדולות > גאוגרפיה

| 0 | 1 | 2 | 3 |
| --- | --- | --- | --- |
|   קבוצות מוסקבאיות בעונת 2020/2021  ספרטקלוקומוטיבדינמוצסק"א  |   קבוצות מוסקבאיות בעונת 2020/2021  ספרטקלוקומוטיבדינמוצסק"א  | ספרטק (מוסקבה) | צסק"א (מוסקבה) |
|   קבוצות מוסקבאיות בעונת 2020/2021  ספרטקלוקומוטיבדינמוצסק"א  |   קבוצות מוסקבאיות בעונת 2020/2021  ספרטקלוקומוטיבדינמוצסק"א  | אוטקריטיה ארנה | VEB ארנה |
|   קבוצות מוסקבאיות בעונת 2020/2021  ספרטקלוקומוטיבדינמוצסק"א  |   קבוצות מוסקבאיות בעונת 2020/2021  ספרטקלוקומוטיבדינמוצסק"א  | תכולה: 45,360 | תכולה: 30,433 |
|   קבוצות מוסקבאיות בעונת 2020/2021  ספרטקלוקומוטיבדינמוצסק"א  |   קבוצות מוסקבאיות בעונת 2020/2021  ספרטקלוקומוטיבדינמוצסק"א  |  |  |
|   קבוצות מוסקבאיות בעונת 2020/2021  ספרטקלוקומוטיבדינמוצסק"א  |   קבוצות מוסקבאיות בעונת 2020/2021  ספרטקלוקומוטיבדינמוצסק"א  | לוקומוטיב (מוסקבה) | דינמו (מוסקבה) |
|   קבוצות מוסקבאיות בעונת 2020/2021  ספרטקלוקומוטיבדינמוצסק"א  |   קבוצות מוסקבאיות בעונת 2020/2021  ספרטקלוקומוטיבדינמוצסק"א  | RZD ארנה | VTB ארנה |
|   קבוצות מוסקבאיות בעונת 2020/2021  ספרטקלוקומוטיבדינמוצסק"א  |   קבוצות מוסקבאיות בעונת 2020/2021  ספרטקלוקומוטיבדינמוצסק"א  | תכולה: 27,320 | תכולה: 26,716 |
|   קבוצות מוסקבאיות בעונת 2020/2021  ספרטקלוקומוטיבדינמוצסק"א  |   קבוצות מוסקבאיות בעונת 2020/2021  ספרטקלוקומוטיבדינמוצסק"א  |  |  |
ספרטק-צסק"א

| --- | --- |
 :  ראו גם – יריבות הכדורגל בין ספרטק לבין צסק"א 
היריבות הגדולה ביותר בעיר היא יריבות הכדורגל בין ספרטק לבין צסק"א, אף שישנן משחקי דרבי מתוחים בין כל אחת מקבוצות הכדורגל המוסקבאיות (כשהדרבי הוותיק ביותר הוא בין ספרטק לדינמו מוסקבה, יריבות שקיימת מאז תחילת המאה ה-20).
ספרטק וצסק"א הן קבוצות הכדורגל המעוטרות ביותר במוסקבה ומכונה "הדרבי הגדול של מוסקבה" והוא אחד המפגשים המתוחים ביותר בכדורגל הרוסי, המכונה גם בשם "הדרבי של כל רוסיה" (Дерби всея Руси בשפת המקור).
ישנה יריבות גדולה גם בתחום הכדורסל, המכונה הדרבי המוסקבאי, בין חימקי מוסקבה לבין קבוצת הכדורסל של צסק"א מוסקבה.
הדרבי הפחות משמעותי בתחום הכדורגל הוא בין דינמו מוסקבה ללוקומוטיב מוסקבה.
הדרבי הוותיק

הדרבי הוותיק של מוסקבה, המכונה הדרבי הוותיק של רוסיה (ברוסית: Старейшее российское дерби) היא היריבות שבין מועדון הכדורגל ספרטק מוסקבה ודינמו מוסקבה והוא היריבות הוותיקה היותר ברוסיה בין מועדוני כדורגל והחלה מתחילת המאה ה-20, כששני המועדונים התמודדו באליפות מוסקבה, עוד לפני הקמת ליגת העל הסובייטית. היריבות המתוחה פחתה עם חלוף השנים, בשל התדרדרות ביכולתה של דינמו שזכתה באליפות המדינה בפעם האחרונה בשנת 1976 והתואר האחרון שלה היה זכייה בגביע הרוסי בכדורגל בשנת 1995, אך בשל היותו ליריבות הוותיקה ביותר ברוסיה הוא נותר לאחד הטעונים והמשמעותיים בכדורגל הרוסי. כשהיריבות רבת שנים נובעת מהזיהוי הפוליטי של הקבוצות: ספרטק הוקמה על ידי פועלי מפעל בשר ונתמכה בהמשך על ידי הסתדרות הפועלים, בעוד דינמו הוקמה על ידי שירותי הביטחון והמשטרה ונתמכת על ידי משרד הפנים ובנק VTB.
יריבויות נוספות > לוקומוטיב נגד צסק"א

צסק"א ולוקומוטיב פגשו אחת את השנייה לראשונה ב-3 ביולי 1936 במסגרת המחזור הששי בליגת העל הסובייטית בכדורגל באצטדיון צדק"א, במשחק שהסתיים בניצחון לוקומוטיב 3:0. הקבוצות פגשו זו את זו 137 פעמים במפגשים רשמיים.
בתקופה הסובייטית צסק"א הייתה דומיננטית יותר. השניים נפגשו 76 פעם בעוד צסק"א מנצחת ב-39 מפגשים, בעוד לוקומוטיב הצליחה לנצח רק ב-18 מהם. מאז 1991 המאזן התייצב ועומד על כמות דומה של משחקים שכל אחת מהם ניצחה. מאז 2002 לוקומוטיב התחזקה מאוד והמפגשים שלה נגד צסק"א הפכו למתוחים מאוד, כמעט בהשוואה למפגשים של צסק"א נגד ספרטק.
מפגשים רבי משמעות היו משחק גמר הגביע בעונת 2000 שבו לוקומוטיב זכתה בגביע אחרי ניצחון 3:2 ומשחק הזהב של אליפות רוסיה בכדורגל בעונת 2002 שהסתיים עם זכייתה של לוקומוטיב באליפות אחרי שגברה על צסק"א בתוצאה 1:0. המשחק נערך בעקבות שוויון נקודות בין צסק"א ללוקומוטיב והמשחק נערך כדי לקבוע מי תזכה באליפות.
יריבויות נוספות > לוקומוטיב נגד צסק"א > מאזן המפגשים

| טורניר | ניצחונות ללוקומוטיב | תיקו | ניצחונות לצסק"א | יחס שערים |
| --- | --- | --- | --- | --- |
| ליגת העל הסובייטית | 15 | 18 | ‏30 | 67—120 |
| ליגת המשנה הסובייטית | 2 | 1 | 3 | 7—10 |
| הגביע הסובייטי | 1 | 0 | 6 | 3—16 |
| ליגת העל הרוסית | ‏26 | 11 | ‏23 | 67—77 |
| הגביע הרוסי | ‏1 | 0 | ‏2 | 5—5 |
| סופרקאפ | ‏1 | 0 | ‏1 | 1—2 |
| סך הכל | ‏46 | 30 | ‏65 | 151—229 |
יריבויות נוספות > לוקומוטיב נגד ספרטק

מאז שנת 2002, קיימת מתיחות רבה בין לוקומוטיב מוסקבה לשאר קבוצות הכדורגל המוסקבאיות, זאת בעיקר עקב התחזקותה של לוקומוטיב מוסקבה.
הקבוצות נפגשו ביניהן לראשונה ב-17 ביוני 1936 במסגרת המחזור החמישי של ליגת העל הסובייטית בכדורגל ובסך הכל נפגשו ביניהן 142 פעמים. במרבית השנים הייתה לספרטק דומיננטיות ברורה במפגשים ביניהן, כשהיריבות העיקרית הייתה בעיקר במפגשי הגביע, הן נפגשו בגמר הגביע הסובייטי בכדורגל בעונת 1957, במשחק שהסתיים בניצחון לוקומוטיב 1:0, בגמר הגביע הרוסי בכדורגל בעונת 1995/1996, שאף הוא הסתיים בניצחון לוקומוטיב, הפעם בתוצאה 3:2 ומשחק גמר הגביע בעונת 1998 שבו ספרטק גברה בתוצאה 1:0.
יריבויות נוספות > לוקומוטיב נגד ספרטק > אצטדיוני הקבוצות

| לוקומוטיב |
| --- | --- |
‏RZD ארנה
תכולה: 27,320

ספרטק
אוטקריטיה ארנה
תכולה: 45,360
יריבויות נוספות > לוקומוטיב נגד ספרטק > השוואת תארים

| טורנירים | ספרטק | לוקומוטיב |
| --- | --- | --- |
| אליפות ברית המועצות | ‏21 (1936 (סתיו), 1938, 1939, 1952, 1953, 1956, 1958, 1962, 1969, 1979, 1987, 1989) | ‏0 |
| גביע ברית המועצות | ‏10 (1938, 1939, 1946, 1947, 1950, 1958, 1963, 1965, 1971, 1991/92) | ‏2 (1936, 1957) |
| גביע הפדרציה | ‏1 (1987) | ‏0 |
| אליפות רוסיה | ‏10 (1992, 1993, 1994, 1996, 1997, 1998, 1999, 2000, 2001, 2016/2017) | ‏3 (2002, 2004, 2017/18) |
| גביע רוסיה | ‏3 (1993/94, 1997/98, 2002/03) | ‏8 (1995/96, 1996/97, 1999/2000, 2000/01, 2006/07, 2014/15, 2016/17, 2018/19, 2020/21) |
| הסופר קאפ הרוסי בכדורגל | ‏1 (2017) | ‏3 (2003, 2005, 2019) |
| סך הכל | ‏37 | ‏17 |
יריבויות נוספות > יריבויות פחות מתוחות > דינמו נגד צסק"א

קיימת מתיחות גם במשחקים של דינמו מוסקבה נגד צסק"א מוסקבה, כמו גם נגד צסק"א ולוקומוטיב אך זו לא מגיעה לרמת המתיחות שבין ספרטק לצסק"א.
היריבות בין דינמו לצסק"א מיוחדת בשל הרקע ההיסטורי והפוליטי: דינמו הוקמה על ידי המשטרה, צסק"א על ידי הצבא. דינמו פגשה את צסק"א לראשונה ב-24 ביוני 1923 במסגרת אליפות העיר מוסקבה, אז צסק"א נקראה OPPV. היריבות ביניהן התבטאה בעיקר על רקע פוליטי והיריבות הסמויה בין הצבא למשטרה.
היריבות הייתה חזקה מאוד בעיקר בשנות השבעים ושנות השמונים. אך מאז התפרקות ברית המועצות יריבות זו פחתה מאוד בענף הכדורגל והתחרות הסמויה בין צסק"א לדינמו קיימת בעיקר בענף ההוקי קרח, בה זו מתיחות עוינת וחזקה יותר משום ששתי הקבוצות נחשבות לקבוצות המוסקבאיות החזקות בענף (ראו הדרבי של מוסקבה (הוקי קרח)).
יריבויות נוספות > יריבויות פחות מתוחות > דינמו נגד לוקומוטיב

מפגשים בין לוקומוטיב לדינמו מעולם לא היוו יריבות מתוחה. השתיים נפגשו לראשונה במסגרת ליגת העל הסובייטית בכדורגל, אך מאז התפרקות ברית המועצות דינמו נחלשה מאוד וכך גם חשיבות המפגשים שלה מול קבוצות מוסקבאיות אחרות. בתקופה הסובייטית עמד המאזן לטובת דינמו באופן מובהק שניצחה ב-46 משחקים והפסידה ללוקומוטיב רק ב-17 משחקים, כאשר 14 משחקים נוספים הסתיימו בשוויון. מאז 1991 המאזן בין הקבוצות הרוסיות התהפך ולוקומוטיב ניצחה במרבית המשחקים.
ראו גם

דרבי ערי הבירה (רוסיה)
הדרבי של מוסקבה (כדורסל)
הדרבי של מוסקבה (הוקי קרח)
הערות שוליים

↑  הדרבי הוותיק של מוסקבה — דינמו נגד ספרטק, קישור (באנגלית)
↑  Российские дерби: расширение футбольной географии
↑  מהפך בדרבי הגדול של מוסקבה 2:1 גדול לצסק”א מול ספרטק, 21 דקות לנאתכו
↑  מוסקבה אדומה – ספרטק ניצחה את צסק”א 3:0 בדרבי של מוסקבה ועלתה לראשונה למקום השני
↑  Столичное дерби и испытание для «Локомотива», ‏premierliga.ru
↑  לוקומוטיב גברה על דינמו 0–3 בדרבי של מוסקבה
↑  Дерби ненависти. Как «Динамо» стало самым принципиальным соперником «Спартака»
↑  Дерби на все времена, Dynamo Moscow FC
↑  ЦСКА-Спартак, Спартак-Динамо — история противостояний
↑  מאזן המפגשים משנת 1991
↑  מאזן המפגשים בשנים 1936 - 1991
↑  Статистика встреч Спартак (Москва), СССР – Локомотив (Москва), СССР, wildstat.ru
↑  Статистика встреч Спартак (Москва), Россия – Локомотив (Москва), Россия, wildstat.ru
↑  אליפות רוסית: ניצחון דרמטי של לוקומוטיב בדרבי על ספרטק
↑  נעצרו בשלג - ליגה רוסית - במינוס תשעה מעלות נפרדו לוקומוטיב וספרטק בדרבי של מוסקבה, בעקבותיו לוקומוטיב הגדילה את הפער ל-7 נקודות בפסגה
↑  ‏צפו בתקציר: תיקו בדרבי של מוסקבה, באתר ספורט1, 5 במרץ 2018
↑  Дерби чемпионов
↑  סטטיסטיקת מפגשים בין צסק"א לדינמו
↑  יצאו מהמרוץ: צסק"א ונאתכו הפסידו בדרבי, באתר ערוץ הספורט, 9 באפריל 2018
↑  דרבי אמיתי: לוקומוטיב וצסק"א נפרדות בתיקו אחר משחק סוער
↑  רוסיה: הדרבי של מוסקבה הסתיים בתיקו מאופס
↑  מאזן המפגשים בין לוקומוטיב לדינמו בשנים 1936 - 1991
↑  סטטיסטיקת מפגשים בין לוקומוטיב לדינמו מאז 1991
↑
↑  רוסיה: דרבי בין לוקומוטיב ודינמו סיפק הכל
↑  רוסיה: לוקומוטיב מביסה את דינמו בדרבי חד צדדי בזכות צמד הראשון בקריירה של אנטון מירנצ’וק
| כדורגל ברוסיה רוסיה |
| --- | --- | --- |
| ניהול | איגוד כדורגל רוסי • הפרמייר ליג הרוסי בכדורגל • ליגת הכדורגל הלאומית • התאחדות ליגת הכדורגל המקצוענית • קבוצות • אצטדיונים • תחרויות • מבנה מערך הליגות |  |
| תחרויות ליגה | ליגת העל • הליגה הראשונה • הליגה השנייה • הליגה החובבנית • הליגה האזורית |  |
| תחרויות ליגה נוספות | ליגת הנוער • ליגת הצעירים • ליגת הנשים • ליגת הנערות בכדורגל |  |
| תחרויות גביע | הגביע הלאומי • הסופר קאפ •  הגביע בכדורגל נשים |  |
| נבחרות | הנבחרת הלאומית (היסטוריה) • הנבחרת הצעירה • עד גיל 19 • עד גיל 17 • נבחרת רוסיה בכדורגל נשים |  |
| תחרויות עבר | אליפות האימפריה הרוסית בכדורגל • אליפות רוסיה הסובייטית בכדורגל • גביע רוסיה הסובייטית בכדורגל • גביע הליגה הרוסית • גביע ליגת הכדורגל המקצוענית • גביע ליגת הכדורגל הלאומית |  |
| משחקי דרבי מרכזיים | דרבי ערי הבירה (זניט-ספרטק • זניט-צסק"א • זניט-לוקומוטיב) • זניט-קרסנודאר • הדרבי של מוסקבה (הדרבי הוותיק • ספרטק-צסק"א • לוקומוטיב-ספרטק) • דרבי המזרח הרחוק • הדרבי של סנקט פטרבורג • הדרבי של קרסנודאר • הדרבי של רוסטוב |  |
| רוסיה במפעלים האירופיים | אלניה • אנז'י • דינמו • זניט • טורפדו • לוקומוטיב • ספרטק • צסק"א • רובין • קרסנודאר • רוטור • רוסטוב |  |
| ראו גם | כדורגל נשים ברוסיה |  |
משחק חצי גמר הגביע הרוסי בכדורגל, לוקומוטיב נגד ספרטק, בעונת 2007.
המטה הלאומי ללוחמה כלכלית בטרור

| --- | --- |

 מידע כללי
 משרד אחראי:   משרד הביטחון
 תאריך הקמה:  מרץ 2018
 חוק:  חוק קיזוז כספי טרור
 ממשלה:  ממשלת ישראל
 שר:  שר הביטחון
 ראש:  עו"ד פול לנדס
 https://nbctf.mod.gov.il/he/Pages/default.aspx
 
המטה הלאומי ללוחמה כלכלית בטרור (בראשי-תיבות: מט"ל) הוא גוף לוחמה בטרור במשרד הביטחון, שהעומד בראשו כפוף ישירות לשר הביטחון. מט"ל אחראי על יישום חוק קיזוז משכורות מחבלים וירכז את המערכה הכלכלית של מדינת ישראל נגד ארגוני הטרור בישראל ומחוצה לה.
תפקידו של המט"ל, כפי שנקבע, הוא לגבש, לרכז ולתאם את הפעילות הממשלתית למאבק בתשתיות הפיננסיות של ארגוני הטרור, פעילי טרור וגורמים המעורבים במימון טרור.
בראש המטה עומד עו"ד פול לנדס.
היסטוריה

המטה הלאומי ללוחמה כלכלית בטרור במשרד הביטחון הוקם בחודש מרץ 2018 בהחלטת הקבינט המדיני-ביטחוני מס' ב/273 מתאריך 11 במרץ 2018.
בהקימו את המט"ל, שר הביטחון אביגדור ליברמן נימק את החלטתו להקים גוף זה כשאמר: "המלחמה בטרור נשענת על שתי רגליים – ביטחונית וכלכלית", והוסיף כי במקביל למלחמה בטרור באמצעים צבאיים, המט"ל יסייע במאמץ המשולב בזירה הכלכלית ובמקורות למימון הטרור באופן גלוי וסמוי בישראל ומחוצה לה.
מבנה

המטה הלאומי ללוחמה כלכלית בטרור פועל בכפיפות לשר הביטחון ומורכב מנציגים קבועים של צה"ל, משרד הביטחון, משרד ראש הממשלה, משטרת ישראל והרשות לאיסור הלבנת הון ומימון טרור במשרד המשפטים.
פעילות

חוק המאבק בטרור מסמיך את שר הביטחון להכריז כי חבר בני אדם הוא ארגון טרור, על בסיס בקשה מנומקת של ראש רשות ביטחון (שב"כ, צה"ל, המוסד, משטרת ישראל) ובאישור היועץ המשפטי לממשלה. תהליך ההכרזה אורך מספר חודשים בו ניתנת לארגון הטרור אפשרות תגובה. אם ארגון טרור מוכרז סופית ככזה, מוסמך המט"ל לפעול למימוש וביצוע סמכויות שר הביטחון בנוגע להכרזות על ארגוני טרור ולתפיסה וחילוט של רכוש הקשור לטרור.
פעילות > קיזוז משכורות מחבלים

מט"ל אמון על גיבוש דוח לשר הביטחון ולקבינט המדיני-ביטחוני בסוף כל שנה, בהתאם לחוק קיזוז משכורות מחבלים, שקובע את גובה הסכומים שמשלמת הרשות הפלסטינית בזיקה לטרור מדי שנה. על בסיס הדוח, מקזזת מדינת ישראל מכספי המיסים שהיא גובה עבור הרשות הפלסטינית סכום שווה ערך לתשלומי הרשות למחבלים ומקפיאה אותו.
פעילות > פעילות בינלאומית

נוכח ההנחה כי פעילות מימון הטרור היא פעילות חוצת גבולות, המט"ל פועל בתיאום עם הגורמים הרלוונטיים במדינה וכן מול גורמים מקבילים ורשויות נוספות בעולם כדי לאתר ולסכל פעילויות אלו.
ראש המט"ל

ראש המט"ל אחראי על כלל הפעילות של המטה הלאומי ללוחמה בטרור, הכוללת תיאום, ריכוז והתווית מדיניות אכיפה ברמה הלאומית בין משרדי ממשלה, יחידות הסמך שלה ורשויות המדינה בעניין התשתיות הפיננסיות של ארגוני טרור, פעילי טרור, גורמים הקשורים באלו וגורמים המעורבים במימון טרור.
ראש המט"ל ממונה על ידי שר הביטחון בהתייעצות עם ראש הממשלה והוא פועל בכפיפות לשר הביטחון.
בראש המטה עומד כיום עו"ד פול לנדס, שימש כראש הרשות לאיסור הלבנת הון ומימון טרור במשרד המשפטים והיה בתפקיד בכיר במשרד ראש הממשלה בתחום המאבק הכלכלי בטרור.
ראו גם

המשרד לטרור ומודיעין פיננסי (ארצות הברית)
הערות שוליים

1 2  היח' להוראות משהב"ט, דוח לשנת 2018 עפ"י חוק חופש המידע, עמ' 12, 14
1 2 3 4 5 6  טל לב רם, ‏שר הביטחון הקים "מטה לאומי ללוחמה כלכלית בטרור", באתר מעריב אונליין, 3 ביולי 2018
ליברמן הקים במשרדו 'מטה לאומי ללוחמה כלכלית בטרור', באתר ערוץ 7, 3 ביולי 2018
1 2 3 4  מקור סמכות, באתר המטה הלאומי ללוחמה כלכלית בטרור
1 2  מערכת אתר משרד הביטחון, המט"ל – תפקידים ומקורות הסמכות, באתר משרד הביטחון
↑  פירוט תהליך ההכרזה, באתר המטה הלאומי ללוחמה כלכלית בטרור
↑  המטה הלאומי ללוחמה כלכלית בטרור, פעילות בינלאומית
הלנת שכר (הלכה)

| --- | --- |
 מקרא:  ויקרא, י"ט, י"ג; דברים, כ"ד, ט"ו
 משנה:  מסכת בבא מציעא, פרק ט'
 ברייתא:  ספרי, פרשת כי תצא, רעט
 תלמוד בבלי:  מסכת בבא מציעא, דף קי"א, עמוד א'
 משנה תורה:  ספר משפטים, הלכות שכירות, פרק י"א
 שולחן ערוך:  חושן משפט, סימן של"ט
 ספרי מניין המצוות:  ספר המצוות, לאו רל"ח, עשה ר' ספר החינוך, מצווה ר"ל, מצווה תקפ"ח
 
הלנת שכר היא מצוות עשה ולא תעשה מתוך תרי"ג מצוות, לפיהן חל איסור לעכב תשלום שכר שכירות - בין של שכיר אדם ובין שכירות של כלי ובהמה, וישנה מצוות עשה לתת את התשלום במועד.
דין זה אינו חל דווקא על יחסי שוכר-משכיר, אלא גם במקרה של חוב כלפי קבלן. ההלכה רואה בחומרה הלנת שכר, וכפי שכתב הרמב"ם: ”כל הכובש שכר שכיר כאילו נטל נפשו ממנו שנאמר ואליו הוא נושא את נפשו.”
מקור מקראי

איסור הלנת שכר מוזכר בשני מקומות במקרא: ”לֹא תַעֲשֹׁק אֶת רֵעֲךָ וְלֹא תִגְזֹל לֹא תָלִין פְּעֻלַּת שָׂכִיר אִתְּךָ עַד בֹּקֶר.” (ספר ויקרא, פרק י"ט, פסוק י"ג) ומקור נוסף: ”לֹא תַעֲשֹׁק שָׂכִיר עָנִי וְאֶבְיוֹן מֵאַחֶיךָ אוֹ מִגֵּרְךָ אֲשֶׁר בְּאַרְצְךָ בִּשְׁעָרֶיךָ. בְּיוֹמוֹ תִתֵּן שְׂכָרוֹ וְלֹא תָבוֹא עָלָיו הַשֶּׁמֶשׁ כִּי עָנִי הוּא וְאֵלָיו הוּא נֹשֵׂא אֶת נַפְשׁוֹ וְלֹא יִקְרָא עָלֶיךָ אֶל ה' וְהָיָה בְךָ חֵטְא.” (ספר דברים, פרק כ"ד, פסוק י"ד)
בפסוקים אלה כלולים כמה סוגי איסורים להם בסיס משותף אחד - האיסור לעכב תשלום ממון של אדם המוחזק בידי אחר. מקרה של הלנת שכר הוא יישום פרטי, שבצורות שונות שלו יכולים לבוא לידי מעבר על כל חמשת האיסורים, כפי שקובע התלמוד: ”כל הכובש שכר שכיר עובר בה' שמות הללו ועשה (כלומר, חמישה איסורי לא תעשה, ומצוות עשה אחת): משום "בל תעשק את רעך" ומשום "בל תגזול" ומשום "בל תעשק שכיר עני" ומשום "בל תלין" ומשום "ביומו תתן שכרו" ומשום "לא תבא עליו השמש".” (תלמוד בבלי, מסכת בבא מציעא, דף קי"א, עמוד א') למעשה, אין מקרה מסוים בודד בו עוברים על כל חמשת האיסורים גם יחד, שכן לא ניתן לעבור על איסור "בל תלין" (המתייחס לשכר יום) ו"ביומו תתן שכרו" (המתייחס לשכר לילה) גם יחד, לשם דוגמה, אך התלמוד מתייחס לעוול שבהלנת שכר כסוג של עבירה עקרונית, שאודות הצורות השונות שלה קבע המקרא כי ניתן לעבור על חמישה איסורים.
מצוות עשה ביומו תתן שכרו

מעביד המשלם לעובד את השכר ביום שסיים את העבודה, מקיים מצוות מדאורייתא. העובר ולא נתן את שכר העובד בזמן שנתחייב, מלבד שעבר על הלאו הנ"ל של לא תלין, ביטל מצוות עשה זו.
מצוות עשה ביומו תתן שכרו > מקור המצוה

מצווה זו מוזכרת בתורה בפסוק ”בְּיוֹמוֹ תִתֵּן שְׂכָרוֹ” (ספר דברים, פרק כ"ד, פסוק ט"ו), וכן פוסק הרמב"ם והשולחן ערוך.
פרטי הדין

המשנה מבחינה בין כמה סוגים של שכירים: "שכיר־יום", "שכיר־לילה", "שכיר־שעות" וקבוצה נוספת של שכירים - "שכיר־שבת", "שכיר־חדש", "שכיר־שנה" ו"שכיר־שבוע" (=אדם שנשכר לשבע שנים); כלומר, אדם שנשכר לעבודה במהלך היום וסיים אותה עם רדת הלילה, גובה את שכרו עד למחרת בבוקר, שנאמר "לא תלין פעולת שכיר אתך עד בקר". כך גם לגבי אדם שנשכר לעבודה במהלך הלילה וסיים אותה עם עלות היום, גובה את שכרו עד סוף היום, שנאמר "לא תבוא עליו השמש".
בשונה מהם מעט, אדם שנשכר לפי שעות, גובה את שכרו באותו חלק של היום בו הוא נשכר - אם נשכר ביום גובה עד לסיום היום, ואם נשכר בלילה גובה עד לסיום הלילה.
קבוצת השכירים שנשכרו למשך יותר מאשר יממה שלמה - שבוע, חודש, שנה או שבע שנים - הזמן בו חלה זכות הגבייה היא מסיום עבודתם, אך תלויה אם סיימו ביום או בלילה; אם סיימו במהלך היום - גובים עד לסיום היום, ואם סיימו במהלך הלילה - גובים עד לסיום היום שאחרי.
בדינים אלה המשנה קובעת עקרונית, כי חיוב התשלום חל בסיום העבודה ולא במהלכה, ולכן חישוב זמן איסור עיכוב התשלום מתחיל רק מסיום העבודה, ובהתאם לכללים הקבועים שמוזכרים במשנה.
פרטי הדין > מקרים בהם לא חל העשה

במשנה הובאו כמה הסתייגויות לאיסור זה: ראשית על השכיר לתבוע את שכרו, אך אם השוכר לא מודע לכך שהשכיר מעוניין בשכרו - לא חל איסור. בנוסף, אם בוצע תשלום באמצעות צד שלישי - "חנווני", בלשון המשנה - והחייב הורה לצד השלישי לשלם לשכיר - לא חל איסור.
מקרה ייחודי נוסף הוא שני שותפים ששכרו יחד פועלים, וסוכם כי אחד מהם ישגיח על עבודתם והאחר ישלם להם. הברייתא קובעת כי גם אם עוכב התשלום לפועלים אלה, מטעמים טכניים לא חל איסור הלנת שכר באופן פורמלי, שכן כדי שאדם יוגדר כעובר על איסור זה עליו להיות גם המעסיק בפועל וגם משלם השכר.
המשנה קובעת כי איסור הלאו של הלנת שכר שמופיע בספר ויקרא לא חל על שכיר שהוא גר תושב, שכן בתחילת הפסוק כתוב "רעך" וגר תושב אינו נחשב "רֵע". לעומת זאת מצוות העשה "ביומו תתן שכרו" המופיעה בפסוק שבספר דברים חלה גם על גר תושב, משום שכתוב בו במפורש "מאחיך או מגרך אשר בארצך בשעריך".